**V Ý Z V A
na predloženie ponuky na zákazku podľa § 1 ods. 14 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**na poskytnutie služieb s názvom**:

**Zlepšenie detekcie zraniteľností pri vývoji SW**

(ďalej len „Výzva“)

## Identifikácia verejného obstarávateľa:

Názov: Národná banka Slovenska

Sídlo: Imricha Karvaša č. 1, 813 25 Bratislava

IČO: 30844789

**Kontaktná osoba**: JUDr. Ján Miloslav Tazberík

 č. telefónu: +421 2 5787 1204

 e-mail: jan.miloslav.tazberik@nbs.sk

## Predmet zákazky:

* 1. Názov predmetu zákazky: **Zlepšenie detekcie zraniteľností pri vývoji SW**
	2. Druh zákazky: Zákazka na poskytnutie služieb.

Slovník spoločného obstarávania (CPV):

* 1. 72254100-1Testovanie systémov
	2. Predpokladaná hodnota zákazky: 15 000,00 € bez DPH
	3. Podrobný opis predmetu zákazky je upravený/vyplýva z článku I „Predmet Zmluvy“ **návrhu Zmluvy**, ktorý tvorí prílohu č. 2 Výzvy. Súčasťou predmetu zákazky sú aj konzultačné služby.

## Obchodné podmienky:

* 1. Uchádzač musí akceptovať Zmluvu o dielo č. C-NBS1-000-104-496 (ďalej len „Zmluva“) vrátane príloh k nej bez akýchkoľvek zmien s výnimkou ustanovení, ktoré sú v Zmluve a prílohách k nej vyznačené na doplnenie.
	2. Verejný obstarávateľ nesmie uzavrieť Zmluvu s uchádzačom, ktorý nespĺňa určené podmienky účasti.

## Miesto a lehota plnenia predmetu zákazky:

* 1. Miestom plnenia predmetu zákazky: Národná banka Slovenska, ústredie, I. Karvaša 1, 813 25 Bratislava.
	2. Lehota plnenia predmetu zákazky: V zmysle článku II bod 2.1 Zmluvy sa zhotoviteľ zaväzuje dodať predmet Zmluvy podľa článku I bodu 1.1 Zmluvy v lehote, ktorá nesmie prekročiť 3 kalendárne mesiace.

## Možnosť rozdelenia ponuky:

Predmet zákazky **nie je** rozdelený na časti. Uchádzač predloží ponuku na celý predmet zákazky. Uchádzač môže na predmet zákazky predložiť iba jednu ponuku. Predloženie spoločnej ponuky viacerých uchádzačov verejný obstarávateľ nepripúšťa.

## Variantné riešenie:

Verejný obstarávateľ neumožňuje predložiť variantné riešenia.

## Komunikácia medzi verejným obstarávateľom a záujemcami resp. uchádzačmi:

* 1. Komunikácia medzi verejným obstarávateľom a záujemcami/uchádzačmi sa uskutočňuje elektronicky prostredníctvom komunikačného rozhrania systému JOSEPHINE.
	2. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.
	3. JOSEPHINE je na účely tohto obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>. Technické parametre na používanie systému JOSEPHINE sú uvedené na webovej adrese <https://josephine.proebiz.com/sk/support>.
	4. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	5. Ak je odosielateľom zásielky verejný obstarávateľ, tak záujemcovi/uchádzačovi bude na ním určený kontaktný e-mail/e-maily (zadaný pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca/uchádzač sa prihlási do systému
	a v komunikačnom rozhraní zákazky bude mať zobrazený obsah komunikácie – zásielky, správy. Záujemca/ uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	6. Ak je odosielateľom zásielky záujemca/uchádzač, tak po prihlásení do systému
	a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	7. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov,
	aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

## Predkladanie ponúk:

* 1. Lehota na predkladanie ponúk je stanovená **do 24.01.2025 do 09:00 hod. SEČ.**
	2. Predkladanie ponúk je umožnené iba registrovaným uchádzačom.
	3. Verejný obstarávateľ potenciálnym uchádzačom predkladá **Vzorový formulár ponuky** (príloha č. 1 Výzvy) obsahujúci predvyplnené požiadavky verejného obstarávateľa, splnením ktorých je podmienená účasť uchádzačov v predmetnej súťaži. Splnenie požiadaviek verejného obstarávateľa, t. j. požiadaviek na predmet zákazky, podmienok účasti, obchodných a iných podmienok, ako aj kritérií
	na vyhodnotenie ponúk preukazuje uchádzač prostredníctvom **Vzorového formulára ponuky** (príloha č. 1 Výzvy) vrátané príslušných príloh k nemu.
	4. Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.
	5. V predloženej ponuke prostredníctvom systému JOSEPHINE musia byť pripojené požadované naskenované doklady a dokumenty ponuky (odporúčaný formát je „DOCX“ alebo „PDF“) tak, ako je uvedené vo Výzve a vyplnený položkový elektronický formulár, ktorý zodpovedá návrhu na plnenie kritérií.
	6. Uchádzačom navrhované ceny za požadovaný predmet zákazky musia byť vyjadrené v € zaokrúhlené podľa matematických pravidiel maximálne na dve desatinné miesta a stanovené podľa § 3 zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR 18/1996 Z. z. o cenách. Ceny uvádzané v ponuke nesmú byť viazané na inú menu alebo iný parameter a nesmú byť vyjadrené číslom „0“, t. j. tak, aby každá požadovaná cenová položka mala uvedenú kladnú číselnú hodnotu.
	7. Navrhované ceny sa vkladajú do systému JOSEPHINE v tejto štruktúre: cena bez DPH, sadzba DPH, cena s alebo bez DPH (pri vkladaní do systému JOSEPHINE označená ako „Jednotková cena (kritérium hodnotenia)“.
	8. Uchádzačom navrhované ceny za požadovaný predmet zákazky sú ceny pevne stanovené a musia zahŕňať všetky náklady spojené s realizáciou predmetu zákazky, t. j. uchádzač stanoví ceny za obstarávaný predmet zákazky na základe vlastných výpočtov, činností, výdavkov a príjmov podľa platných právnych predpisov. Cena zahŕňa aj náklady na dopravu do miesta dodania a náklady na záručnú opravu.
	9. Ak ponuka obsahuje dôverné informácie, uchádzač ich v ponuke viditeľne označí.
	10. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
	11. Ponuka uchádzača predložená po uplynutí lehoty na predkladanie ponúk sa elektronicky neotvorí.
	12. Ponuky predložené v lehote na predkladanie ponúk podľa tohto bodu Výzvy sa uchádzačom nevracajú, zostávajú ako súčasť dokumentácie o zákazke.
	13. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

## Podmienky financovania:

Predmet zákazky sa bude financovať z rozpočtových prostriedkov verejného obstarávateľa. Na predmet zákazky sa neposkytne preddavok ani zálohová platba. Vlastná platba sa bude realizovať formou bezhotovostného platobného styku v € na základe predloženej faktúry. Splatnosť faktúry je 30 dní odo dňa jej doručenia.

## Podmienky účasti uchádzačov:

* 1. Podmienky účasti verejný obstarávateľ uviedol v prílohe č. 1 Vzorový formulár ponuky.
	2. Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity **inej osoby**. V takomto prípade musí uchádzač alebo záujemca verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy podľa predchádzajúcej vety musí vyplývať záväzok osoby, že poskytne svoje kapacity počas celého trvania zmluvného vzťahu.

## Obsah ponuky:

* 1. Ponuka sa predkladá prostredníctvom vyplneného a podpísaného **Vzorového formulára ponuky** (príloha č. 1 Výzvy).
	2. Ponuka sa predkladá spolu s vyplneným **návrhom Zmluvy** (príloha
	č. 2 Výzvy) vrátane jej príloh.
	3. Uchádzač vo svojej ponuke predloží aj **návrh plánu a rozsahu aktivít pre realizáciu zákazky.**
	4. Uchádzač vo svojej ponuke tiež uvedie vlastnú **špecifikáciu informácií a požiadavky na súčinnosť,** ktoré sú potrebné pre realizáciu zákazky.

## Kritériá na vyhodnotenie ponúk:

* 1. Verejný obstarávateľ vyhodnotí ponuky na základe najlepšieho pomeru ceny a kvality.
	2. Verejný obstarávateľ určil ako kritériá na vyhodnotenie ponúk:
		1. Kritérium 1: Celková cena za predmet zákazky v eurách bez DPH

Váha kritéria: 60 bodov

Uchádzač uvedie svoj návrh na plnenie kritéria 1 vo Vzorovom formulári, ktorý sa nachádza v prílohe č. 1 Výzvy.

* + 1. Kritérium 2: Skúsenosti osôb uchádzača podieľajúcich sa na realizácii projektu

Predmetom je hodnotenie skúsenosti osôb uchádzača, ktorí sa budú podieľať na realizácií zákazky.

Váha kritéria: 20 bodov

* + 1. Kritérium 3: Návrh plánu a rozsahu aktivít pre realizáciu zákazky

Váha kritéria: 20 bodov

* 1. Pravidlá uplatnenia kritérií na vyhodnotenie ponúk:
		1. Verejný obstarávateľ zriadi na vyhodnotenie ponúk komisiu.
		2. Spôsob uplatnenia kritéria 1- Celková cena za predmet zákazky v eurách bez DPH:

Maximálny počet 60 bodov komisia pridelí ponuke uchádzača s najnižšou navrhovanou celkovou cenou za predmet zákazky v eurách bez DPH.

Ostatným ponukám komisia pridelí body na základe nepriamej úmery, t.j. hodnotenie ostatných ponúk sa vyjadrí ako podiel najnižšej celkovej ceny za predmet zákazky v eurách bez DPH a celkovej ceny za predmet zákazky v eurách bez DPH vyhodnocovanej ponuky, prenásobený maximálnym počtom bodov - 60 bodov. Výsledok bude zaokrúhlený podľa matematických pravidiel na dve desatinné miesta.

* + 1. Spôsob uplatnenia kritéria 2 - Skúsenosti osôb uchádzača podieľajúcich sa na realizácii projektu:

Každý člen komisie vyhodnotí ponuky samostatne pridelením počtu bodov vyjadreným celým číslom v rozpätí stupnice 0 - 5 bodov. Celkový počet bodov pridelených ponuke bude súčtom bodov, ktoré danej ponuke pridelili jednotliví členovia komisie; ponuka môže získať maximálne 5 bodov od jedného člena komisie a spolu maximálne 20 bodov od všetkých členov komisie.

* + 1. Spôsob uplatnenia kritéria 3 - Návrh plánu a rozsahu aktivít pre realizáciu zákazky:

Každý člen komisie vyhodnotí ponuky samostatne pridelením počtu bodov vyjadreným celým číslom v rozpätí stupnice 0 - 5 bodov. Celkový počet bodov pridelených ponuke bude súčtom bodov, ktoré danej ponuke pridelili jednotliví členovia komisie; ponuka môže získať maximálne 5 bodov od jedného člena komisie a spolu maximálne 20 bodov od všetkých členov komisie.

* + 1. Verejný obstarávateľ zostaví poradie ponúk z hľadiska kritérií na vyhodnotenie ponúk tak, že na prvom mieste sa umiestni ponuka uchádzača, ktorá po súčte bodov za kritérium 1, kritérium 2 a kritérium 3 dosiahne najvyššie bodové hodnotenie. Ostatní uchádzači sa umiestnia vo vzostupnom poradí podľa celkového počtu získaných bodov.
	1. V prípade rovnakého výsledného bodového hodnotenia ponúk viacerých uchádzačov rozhodujúcim kritériom v určení poradia ponúk bude kritérium 1 - celková cena za predmet zákazky v eurách bez DPH, t.j. na prvom mieste sa umiestni ponuka uchádzača, ktorého celková cena za predmet zákazky v eurách bez DPH bude najnižšia.
	2. Vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk. Verejný obstarávateľ vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí. Ak dôjde k vylúčeniu uchádzača alebo jeho ponuky, verejný obstarávateľ vyhodnotí splnenie podmienok účasti a požiadaviek na predmet zákazky u ďalšieho uchádzača v poradí, pričom uchádzač umiestnený na prvom mieste v novo zostavenom poradí musí spĺňať podmienky účasti a požiadavky na predmet zákazky.
	3. Ak verejný obstarávateľ identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol vo svojej ponuke, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní alebo oprava položkového rozpočtu, ak celková cena ponuky zostane zachovaná a ak oprava položkového rozpočtu nemá vplyv na iné kritérium na vyhodnotenie ponúk Komunikácia s uchádzačom sa uskutoční prostredníctvom IS JOSEPHINE a uchádzač musí doručiť písomné vysvetlenie ponuky do dvoch pracovných dní odo dňa odoslania žiadosti o vysvetlenie, ak verejný obstarávateľ neurčí dlhšiu lehotu. Verejný obstarávateľ vylúči z obstarávania uchádzača, ak nepredložil na základe písomnej žiadosti podľa prvej vety vysvetlenie ponuky alebo dôkazy, ak to bolo potrebné, v určenej lehote.
	4. Úspešným uchádzačom sa stane uchádzač, ktorého ponuka sa umiestni na prvom mieste v hodnotení ponúk z hľadiska kritérií, t.j. ktorého ponuka bude mať najvyššie bodové hodnotenie a ktorý spĺňa podmienky účasti a požiadavky na predmet zákazky stanovené verejným obstarávateľom v tejto výzve.
	5. Verejný obstarávateľ po vyhodnotení ponúk bezodkladne zašle informáciu
	o vyhodnotení ponúk všetkým uchádzačom elektronicky prostredníctvom IS JOSEPHINE.
	6. V prípade, ak úspešný uchádzač odmietne uzavrieť zmluvu alebo odmietne poskytnúť verejnému obstarávateľovi riadnu súčinnosť potrebnú na uzavretie zmluvy, verejný obstarávateľ môže uzavrieť zmluvu s uchádzačom, ktorý sa umiestnil ako druhý v poradí.

## Elektronická aukcia:

Verejný obstarávateľ nepoužije elektronickú aukciu.

## Ďalšie informácie:

* 1. Verejný obstarávateľ si vyhradzuje právo komunikovať iba v slovenskom jazyku.
	2. Doklady a dokumenty, ktoré sú súčasťou ponuky musia byť uchádzačom vyhotovené v štátnom (slovenskom) jazyku, českom alebo anglickom jazyku.
	3. Verejný obstarávateľ si vyhradzuje právo uvedené podmienky zmeniť alebo odmietnuť všetky predložené ponuky.
	4. Neúspešnosť uchádzača vo verejnom obstarávaní nevytvára nárok na uplatnenie náhrady škody zo strany uchádzača.
	5. V prípade nejasnosti alebo potreby objasnenia požiadaviek uvedených vo Výzve s prílohami môže elektronickou formou prostredníctvom systému JOSEPHINE ktorýkoľvek zo záujemcov požiadať o jej vysvetlenie, a to najneskôr tri pracovné dni pred uplynutím lehoty na predkladanie ponúk. Verejný obstarávateľ poskytne odpoveď/vysvetlenie bezodkladne elektronickou formou všetkým záujemcom.
	6. Informácie o podmienkach spracúvania osobných údajov dotknutých
	osôb je zverejnená na webovom sídle verejného obstarávateľa: <https://www.nbs.sk/sk/ochrana-osobnych-udajov>.

 Mgr. Tomáš Lepieš JUDr. Zuzana Jánošová

 riaditeľ vedúca

 odbor hospodárskych služieb oddelenie centrálneho obstarávania

**Prílohy:**

Príloha č. 1 – Vzorový formulár ponuky

Príloha č. 2 – Zmluva o dielo č. C-NBS1-000-104-496